UNIFIL

United Nations Interim Force in Lebanon (UNIFIL) (FNs midlertidige styrke i Libanon), fredsbevarende FN-styrke opprettet av FNs sikkerhetsråd resolusjon 425 av 18. mars 1978 for 

å bekrefte israelske styrkers tilbaketrekking fra Sør-Libanon
å gjenopprette internasjonal fred og sikkerhet
å bistå Libanons myndigheter med å gjenopprette en fungerende lokaladministrasjon i områdetUNIFILs mandatperiode forlenges med jevne mellomrom.
Per 31. august 2017 bestod styrken av 10 541 soldater.UNIFIL har hatt deltakelse fra Norge, Nederland, Nigeria, Senegal, Fiji, Irland, Finland, Frankrike, Ghana, Kina, Nepal, Canada, Iran, Sverige, Italia, India, Polen, Ukraina, Estland og en rekke andre land. 
Totalt har UNIFIL hatt et tap på 297 mann i uniform, åtte internasjonale sivile og sju lokalt ansatte (per februar 2017). I løpet av de 20 årene Norge bidro med soldater, fra 1978 til 1998, mistet 21 norske FN-soldater livet i UNIFIL.


== Ledere ==

23. mars 1978– februar 1981: Emmanuel A. Erskine (Ghana)
Februar 1981–mai 1986: Generalløytnant William «Bull» O'Callaghan (Irland)
Juni 1986–juni 1988: Gustav Hägglund (Finland)
Juli 1988–23. februar 1993: Lars-Eric Wahlgren (Sverige)
23. februar 1993–1. april 1995: Generalmajor Trond Furuhovde (Norge)
1. april 1995–30. september 1997:  Stanislaw Franciszek Wozniak (Polen)
1. oktober 1997–30. september 1999: Jioji Konousi Konrote (Fiji)
September 1999–1. desember 1999: James Sreenan (Irland) (fungerende leder)
1. desember 1999–15. mai 2001: Seth Kofi Obeng (Ghana) (f. 1945)
August 2001–17. februar 2004: Lalit Mohan Tewari (India) (f. 1947–d. 2004)
17. februar 2004–2. februar 2007: Alain Pellegrini (Frankrike), (f. 1946)
2. februar 2007: Claudio Graziano (Italia)


== Norsk deltakelse ==

UNIFIL hadde en sterk norsk deltakelse fra 1978 til 1998, med til sammen 21 326 mann, deriblant:

infanteribataljonen Norbatt
verkstedkompaniet Normaintcoy
utrykningsstyrken Force Mobile Reserve
helikoptervingen Norair
feltsykehuskompaniet Normedcoy
kontingentstab
transportledelseelement i Beirut og militærpoliti i NaqouraFra 1993–95 var generalmajor Trond Furuhovde sjef for UNIFIL.
Fra august 2008 til august 2009 – CIMIC Unit

5 offiserer deltar i multinasjonal CIMIC Unit (HQ) – direkte underlagt FC


=== Ettervirkninger av utenlandstjeneste i krigs- og konfliktområder ===
Psykiske ettervirkninger av militær utenlandstjeneste i stridende områder ble først allment kjent etter 2000, selv om det så tidlig som i 1993 ble gjort en stor undersøkelse av tidligere UNIFIL-mannskap der det ble rapportert «stressreaksjoner, som skvettenhet, søvnvansker, mareritt, skyldfølelse og gjenopplevelser av hendelser fra tjenesten». Undersøkelsen viste også at antall selvmord og andre voldsomme dødsfall var høyere enn forventet. 
Angstlidelsen posttraumatisk stresslidelse (PTSD) er blitt mer klarlagt og det finnes flere undersøkelser som viser at selvmord og annen voldsom død er høyere blant personell som avtjener og at skilsmisser forekommer hyppigere blant de som har avtjent slik tjeneste.


== Referanser ==


== Eksterne lenker ==
(en) United Nations Interim Force in Lebanon – kategori av bilder, video eller lyd på Commons 
United Nations Interim Force in Lebanon UNIFILs nye offisielle hjemmeside
United Nations' Interim Force in Lebanon
UiO: Selvmordsforebygging – også i FN-styrkene?
PDF-kart over UNIFILs område
Norsk Veterannettverk – UNIFIL-veteraner